CELEX: E2019P0002
Language: ro
Date: 2019-01-24 00:00:00
Title: Cerere pentru un aviz consultativ al Curții de Justiție a AELS înaintată de Verwaltungsgerichtshof des Fürstentums Liechtenstein la data de 24 ianuarie 2019 în cauza D și E (Cauza E-2/19)

13.6.2019   
            
            
               RO
            
            
               Jurnalul Oficial al Uniunii Europene
            
            
               C 197/35
            
         
      Cerere pentru un aviz consultativ al Curții de Justiție a AELS înaintată de Verwaltungsgerichtshof des Fürstentums Liechtenstein la data de 24 ianuarie 2019 în cauza D și E
      (Cauza E-2/19)
      (2019/C 197/07)
      Prin scrisoarea din 24 ianuarie 2019, Verwaltungsgerichtshof des Fürstentums Liechtenstein (instanța administrativă a Principatului Liechtenstein) a înaintat o cerere Curții de Justiție a AELS, înregistrată la grefa Curții la 29 ianuarie 2019, vizând emiterea unui aviz consultativ în cauza D și E, cu privire la următoarea chestiune:
      Directiva 2004/38, în special articolul 3 alineatul (1) coroborat cu articolul 7 alineatul (1) litera (d), precum și partea III prima teză din Decizia nr. 191/1999 [a Comitetului mixt al SEE] trebuie interpretate în sensul că un membru de familie al unui resortisant al unui stat membru al UE are dreptul de a obține un permis de ședere cu aceeași valabilitate ca acela al persoanei de care depinde, chiar dacă persoana de care depinde a dobândit dreptul de ședere în Liechtenstein numai în temeiul dreptului național și nu în temeiul legislației SEE?